Изх.№ 338/18.07.2024

ЗАДАНИЕ ЗА ДОСТАВКА НА РАБОТНО ОБЛЕКЛО

**І. Описание на доставката**

*1. Обща информация*

Доставката на работно облекло включва зимни костюми, зимни якета и костюми от плат с висока степен на негоримост за нуждите на всички обогатителни фабрики на „Каолин“ EАД за предстоящия зимен сезон 2024/2025 г.

Работното облекло трябва да е ново, неупотребявано и съответстващо на техническата спецификация на Възложителя.

*2. Детайлна информация и изисквания към работното облекло*

**2.1. Костюм зимен**

***- Яке – цвят тъмно син***

\* Предница - с два горни вътрешни джоба с цип покрити с капаци, с права форма и велкро на всеки от тях. Левият капак е с лого на „Каолин” ЕАД.

От нивото на джоба надолу пришита лента с ширина 15 см в жълт флуорисцентен цвят, ограничена от двете страни със сребриста светлоотразителна лента с ширина 5 см.

Два долни вътрешни джоба с филетка. Закопчаването е с цип, който продължава и на яката, покрит с пластрон, с три „тик-так” копчета.

Яката е легнала. Качулката е ватирана, прикачена с цип под яката и шнур за стягане. Ръкавите са ватирани, прикачени с цип към якето, покрит с ватирано парче. Маншет с ластик. Колана прав, стеснен в страничните части с ластик.

\* Гръб – цял с пришита симетрична на предницата лента с ширина 15 см в жълт флуорисцентен цвят, ограничена от двете страни със сребриста светлоотразителна лента с ширина 5 см.

Якето да бъде с вата и ПЕ хастар – прошити, с един вътрешен джоб с велкро.

***- полугащеризон – цвят тъмно син***

Две предни части, срязани в талията. Два горни външни джоба по форма на платката с велкро. Два долни външни джоба, които в горния край преминават в гайка. Закопчаването на предницата е с цип.

Две задни части в линия на талията с ластик, един заден джоб с велкро и един инструментален. На платката пришити презрамки с ластик и пластмасови катарами. На двата крачола на 30см височина от подгъва пришита сребриста светлоотразителна лента с ширина 5 см.

Всички външни детайли и срязвания по костюма пришити с двоен тегел.

**2.2. Яке зимно – цвят тъмно син**

***- яке – цвят тъмно син***

\* Предница - с два горни вътрешни джоба с цип покрити с капаци, с права форма и велкро на всеки от тях. Левият капак е с лого на „Каолин” ЕАД.

От нивото на джоба надолу пришита лента с ширина 15 см в жълт флуорисцентен цвят, ограничена от двете страни със сребриста светлоотразителна лента с ширина 5 см.

Два долни вътрешни джоба с филетка. Закопчаването е с цип, който продължава и на яката, покрит с пластрон, с три „тик-так” копчета.

Яката е легнала. Качулката е ватирана, прикачена с цип под яката и шнур за стягане. Ръкавите са ватирани, прикачени с цип към якето, покрит с ватирано парче. Маншет с ластик. Колана прав, стеснен в страничните части с ластик.

\* Гръб – цял с пришита симетрична на предницата лента с ширина 15 см в жълт флуорисцентен цвят, ограничена от двете страни със сребриста светлоотразителна лента с ширина 5 см.

Якето да бъде с вата и ПЕ хастар – прошити, с един вътрешен джоб с велкро.

**2.3. Костюм от плат с висока степен на негоримост**

*-* ***яке – цвят тъмно син***

\* Предница – с два горни външни джоба с капаци, права форма в двата края с велкро. Левият капак е с лого на Каолин ЕАД.

Два долни странични джоба, външни по форма пришити изцяло, чиито отвор е филетка с метален цип 16 сантиметра.

Предницата е с пришита над горен външен джоб с капак лента от жълт флуорисцентен плат широка 3,5 см.

Над нея е пришита сребриста светлоотразителна лента пет сантиметра.

Под горен външен джоб е монтирана втора сребриста светлоотразителна лента пет сантиметра, която е на отстояние от горната на 22 сантиметра.

Закопчаване с метален цип, покрит с пластрон с три броя велкро. Ръкав с маншет широк пет сантиметра с ластик.

Колан прав, стеснен в страничните части с ластик.

\* Гръб – с пришита с ширина 3,5 см лента от жълт флуорисцентен плат и две сребристи светлоотразителни ленти широки пет сантиметра, като нивото е съобразено симетрично с предницата.

*-* ***полугащеризон – цвят тъмно син***

Широка нагръдна платка с вътрешен джоб от тъмно син плат, затварящ се с метален цип. Върху него три сантиметра надолу е пришита ивица 3 см от жълт флуорисцентен плат. Под нея е монтиран втори външен джоб от тъмно син плат с три деления в последователност 5 см/10 см/5 см. Крачолите са прави с два странични външни джоба с три сантиметра лента на отвора от жълт флуорисцентен плат, два задни джоба от жълт флуорисцентен плат с по един брой велкро, два странични инструментални джоба пришити на задницата.

Платката е монтирана към предницата с колан.

Задната част преминава в платка пристегната в линията на талията с ластик. Към нея са пришити презрамки със скрит ластик от жълт флуорисцентен плат, свързващи се посредством метални катарами с метално копче на предната платка. Закопчаването е предно-шлиц с три броя копчета.

На двата крачола е пришита сребриста светлоотразителна лента пет сантиметра на 30 тридесет сантиметра от подгъва.

**2.4. Тениска**

Едноцветна бяла тениска от памучно трико с обло деколте и прикачен къс ръкав, който завършва с подгъв. Лого отпред в лявата част и ситопечат от двете страни на раменете на четири броя 3 см сребриста светлоотразителна лента.

**2.5. Туника с панталон**

Дамска бяла туника - втален силует с декоративно коланче. Деколте на бод без яка, с два долни и един нагръден джоб с лого с подходяща гарнитура - ширина 0.02 см. Закопчаване с копчета.

Зимен вариант - дълъг ръкав без маншет;

Панталон прав, цвят тъмно син, свободна кройка с два странични джоба вътрешна торба. Колан с ластик частично от двете страни.

**2.6. Костюм летен**

***- яке – цвят тъмно син***

\* Предница – с вградена от нивото на горните джобове надолу лента с ширина от 20 двадесет сантиметра от жълт флуорисцентен плат, ограничен от двете страни със сребриста светлоотразителна лента - пет сантиметра.

Върху нея пришити два горни, външни джоба с капаци - права форма, в двата края с велкро, също от жълт флуорисцентен плат. Левият капак е с лого на Каолин ЕАД. Два долни странични джоба, външни по форма, пришити изцяло, чиито отвор е филетка с цип 16 сантиметра. Закопчаване с лят цип, покрит с пластрон, с три броя велкро. Ръкав с маншет - широк пет сантиметра, с ластик.

\* Гръб – с вградена лента с ширина от 20 двадесет сантиметра от жълт флуорисцентен плат, ограничен от двете страни със сребриста светлоотразителна лента - пет сантиметра, като нивото е съобразено симетрично с предницата.

\* Колан - прав, стеснен в страничните части с ластик.

***- полугащеризон – цвят тъмно син***

Широка нагръдна платка, с джоб от жълт флуорисцентен плат, затварящ се с черен цип, върху него три сантиметра надолу е монтиран втори външен джоб с три деления.

Крачолите са прави, с два странични външни джоба - с три сантиметра лента на отвора - от жълт флуорисцентен плат, два задни джоба - с по един брой велкро, два странични инструментални джоба - пришити на задницата.

Платката е монтирана към предницата с колан.

Задната част преминава в платка, пристегната в линията на талията с ластик. Към нея са пришити презрамки със скрит ластик от жълт флуорисцентен плат, свързващи се посредством метални катарами с метално копче на предната платка. Закопчаването е предно – шлиц, с три броя копчета.

На двата крачола е пришита сребриста светлоотразителна лента - пет сантиметра на 30 тридесет сантиметра, от подгъва над нея е пришита втора пет сантиметрова лента - от жълт флуорисцентен плат.

*3. Общи изисквания към работното облекло*

3.1. Лого

Логото на работното облекло трябва да е бродерия, а на тениските – ситопечат, цвят светло син /Pantone PMS 2995 U/, със размери - височина на логото 4,5 см и дължина 4,5 см, височина на надписа 1 см и дължина 4,5 см и да изглежда по следния начин:



3.2. Плат

3.2.1. Лицев плат

\* зимен костюм, яке

- количествен състав: 100% ПЕ хидрофобиран

- специфична площна маса – 145 гр/кв.м

\* костюм от плат с висока степен на негоримост

- количествен състав: 100 П

- специфична площна маса – 260 гр/кв.м

- устойчивост на температура – 1800С

- в съответствие със стандарт ISO 11612:2015

- в съответствие със стандарт ISO 11611:2015

\* тениска

- количествен състав: 100% памук

- специфична площна маса - 150 гр/кв.м

\*туника зимен модел

- количествен състав: 33/67 П/ПЕ

- специфична площна маса – 200 гр/кв.м

\* костюм летен

- количествен състав: 35/65 П/ПЕ

- специфична площна маса – 200 гр/кв.м

3.2.2. Хастар

- количествен състав: 100% ПЕ, черен

- специфична площна маса – 58-60 гр/м2

3.2.3. Вата –100% ПЕ, прошита с хастара, с тегло минимум 150 гр/м² за якето,

120 гр/м² на ръкавите и 80 гр/м² на панталона, хастар 56 гр/м².

3.3. Размери

3.3.1. Работните костюми трябва да са с размери от №42 до №68 в ръст до 176 см.

3.3.2. Тениските трябва да са с размери от S до 5XL

3.3.3. Дамска туника с панталон да е с размери от №42 до №64 в ръст до 176 см.

3.4. Маркировка на работните костюми

Зашит етикет с ръст, размер, име на фирмата-производител, знаци за третиране и въздействие и година на производство.

3.5. Опаковка

Всеки работен костюм да е опакован в ПЕ плик.

*4*. *Обем на доставката и срокове*

Прогнозните количества на работното облекло са както следва:

|  |  |  |
| --- | --- | --- |
| **№** | **Наименование** | **Количество** |
| 1 | Костюм зимен яке и полугащеризон | 370 |
| 2 | Костюм зимен яке и полугащеризон от плат с висока степен на негоримост | 160 |
| 3 | Яке зимно | 20 |
| 4 | Тениска бяла | 300 |
| 5 | Туника дълъг ръкав с панталон син цвят | 30 |
| 6 | Костюм летен яке и полугащеризон | 50 |
| 7 | Полугащеризон летен от плат с висока степен на негоримост | 30 |

Детайлната информация за доставката се получава с писмена заявка на „Каолин“ EАД към избрания Изпълнител.

**II. Изисквания към офертите и доставчиците**

1. Да се потвърди възможност за доставка на работно облекло по спецификацията на „Каолин“ЕАД по т.I и офертата да бъде в съответствие с изискванията на настоящото задание за доставка на работно облекло;
2. Да се посочи крайна ед.цена на всеки вид работно облекло в лв, без ДДС;
3. Да се посочи крайна ед.цена за полугащеризон и яке в лв, без ДДС за всички костюми – летен, зимен и зимен от плат с висока степен на негоримост;
4. Да се посочи срок на изработка на работното облекло – в дни след писмено възлаганена поръчката или сключване на договор;
5. Да се посочи начин на плащане – разсрочено в дни от датата на издаване на оригинална данъчна фактура;
6. Да се посочи място на доставката – DDP Сеново, Incoterms 2020;
7. Да се даде гаранция за работното облекло при съхранение и при употреба;
8. Да се посочи валидност на офертите – минимум 90 дни след предоставяне;
9. Да се предоставят документи, удостоверяващи качеството на изработеното работно облекло:

- Анализни свидетелства, издадени от производителите им с описани норми по показатели (количествен състав, маса на единица площ, гъстина, сила до скъсване, изменение на размерите при пране при 60°С, устойчивост на обагрянията) и метод на изпитване за вложените в мострата лицев плат и спомагателни материали (хастар, вата и конци)

* Декларация за съответствие от производителя, че изделията отговарят на техническите изисквания на Възложителя.
* Техническа характеристика и инструкция за употреба;
1. Да се представят задължително по 1 бр. мостра за всяко изделие в размер № 52;
2. Да се представят от 3 до 5 бр. референции от клиенти за извършени аналогични доставки през последните 2 години;
3. Други
* Мострите на одобрения за изпълнител кандидат се задържат от „Каолин“ ЕАД за удостоверяване на съответствието на всяка доставена партида;
* При изпълнение на договора, работното облекло трябва да е изработено от същите материали и със същото качество като утвърдената от „Каолин“ ЕАД мостра;
* Мострите на останалите, не класирали се кандидати се връщат до 15 работни дни след приключване на избора на доставчик и сключване на договор с изпълнителя.

**III. Представяне на офертите**

1. Офертите следва да се представят на вниманието на Миглена Маринова – Ръководител Снабдяване и складово стопанство в запечатан плик, адресиран до „Каолин“ ЕАД, гр. Сеново, ул. Дъбрава 8 с надпис ОФЕРТА ЗА ДОСТАВКА НА ЗИМНО РАБОТНО ОБЛЕКЛО 2024/2025 с обозначен Подател;
2. Мострите следва да се изпратят до „Каолин“ЕАД на вниманието на Миглена Маринова – Ръководител Снабдяване и складово стопанство, адресиран до „Каолин“ ЕАД, гр. Сеново, ул. Дъбрава 8 с надпис МОСТРА ПО ОФЕРТА ЗА ДОСТАВКА НА ЗИМНО РАБОТНО ОБЛЕКЛО 2024/2025 с обозначен Подател.
3. **Краен срок за получаване на офертите:** 31.07.2024 г., 17.00 ч

**V. Лица за контакт при допълнителни въпроси:**

**Тодор Мичкин** – Ръководител Направление Екология и ЗБР, тел. 0899 906 065,

e-mail: Michkin.Todor@kaolin.bg

**Миглена Маринова** – Ръководител Направление Снабдяване и складово стопанство;

тел. 0899 696 879, e-mail: marinova.miglena@kaolin.bg

**Албена Стефанова** – Експерт складово стопанство, тел. 0895 489 197,

e-mail: stefanova.albena@kaolin.bg